Manchester Arena

Manchester Arena, tidligere Manchester Evening News Arena, er en stor innendørs arena i Manchester i England. Arenaen var sponset av avisen Manchester Evening News og har en kapasitet på mellom 3 000–22 000 avhengig av type arrangement. Dette gjør arenaen til Europas største innendørsarena. M.E.N. Arena ble åpnet i 1995 med navnet NYNEX Arena da den første sponsoren var kabel-tv-selskapet «NYNEX». Det nåværende navnet fikk arenaen i 1998.

M.E.N. Arena ble opprinnelig bygget for De olympiske leker da Manchester søkte om å få arrangere lekene i 1996 og 2000 uten hell. Byggekostnadene kom på omtrent £52 millioner, det meste finansiert av den engelske staten. Arenaen er en av verdens mest fleksible innendørsarenaer når det gjelder tilpasning til forskjellige arrangementer, og kapasiteten kan komme opp til over 17 000 under ishockeykamper og basketballkamper mens 22 000 tilskuere får plass på konserter.

Mange av verdens mest kjente artister har holdt konserter i arenaen, og det gir også utslag på billettsalget. I 2007 ble M.E.N. Arena for femte år på rad den arenaen i verden som solgte flest billetter til konserter. .
Verdens 10 største arenaer etter billettsalg til konserter i 2007 Arena Billettsalg i 2007 Manchester Evening News Arena, Manchester, UK 1 245 196 Madison Square Garden, New York City, USA 1 230 433 O2 Arena, London, UK 1 209 376 Wembley Arena, London, UK 901 778 Air Canada Centre, Toronto, Canada 670 255 HP Pavilion, San Jose, California, USA 666 587 Bell Centre, Montreal, Canada 620 403 Philips Arena, Atlanta, Georgia, USA 564 258 American Airlines Center, Dallas, Texas, USA 539 030 Izod Center, East Rutherford, New Jersey, USA 527 694

 Referanser 

 Litteratur 

 Eksterne lenker 

 M.E.N. Arena – fotografier
 Manchester Evening News blogg

Kategori:Konsertlokaler i England
Kategori:Idrettsanlegg i England
Kategori:Sport i Manchester